6. novembris

6. novembris ir gada 310. diena (311. garajā gadā) pēc Gregora kalendāra. Līdz gada beigām ir atlikušas 55 dienas.

Vārda dienas 
Leo, Leonarda, Leonards, Leons, Linards

Notikumi 
 1534. gads — dibināta Kito, Ekvadoras galvaspilsēta.
 1917. gads — Pirmais pasaules karš: Kanādas spēkiem ieņemot Passendāli Beļģijā, beidzās trešā kauja pie Ipras.
 1918. gads — sociālistiski noskaņotie zemnieki pasludināja no Austroungārijas neatkarīgu Tarnobžegas republiku (tagad Polijas teritorijā).
 1943. gads — Otrais pasaules karš: Sarkanā armija ieņēma Kijivu; vācieši atkāpjoties iznīcināja lielāko daļu vēsturisko celtņu.
 1954. gads — Latvijā, Rīgā sāktas regulāras televīzijas pārraides.
 1991. gads — Krievijas Federācijas prezidents Boriss Jeļcins izdeva rīkojumu par kompartijas darbības pārtraukšanu Krievijas Federācijas teritorijā.
 1999. gads — Austrālijas referendumā iedzīvotāji nobalsoja par Apvienotās Karalistes monarha kā valsts galvas statusa saglabāšanu.

Dzimuši 
 15. gads — Agripīna Jaunākā (Agrippina minor), Romas imperatora Klaudija sieva, Nerona māte (mirusi 59. gadā)
 1494. gads — Suleimans I (سليمان),Osmaņu impērijas sultāns (miris 1566. gadā)
 1661. gads — Karloss II (Carlos II), Spānijas karalis (miris 1700. gadā)
 1673. gads — Aleksandrs Menšikovs (Александр Меншиков), krievu valsts darbinieks (miris 1729. gadā)
 1814. gads — Ādolfs Sakss (Adolphe Sax), beļģu pūšamo instrumentu meistars, saksofona izgudrotājs (miris 1894. gadā)
 1825. gads — Šarls Garnjē (Charles Garnier), franču arhitekts un mākslas zinātnieks (miris 1898. gadā)
 1835. gads — Čezāre Lombrozo (Cesare Lombroso), itāliešu psihiatrs (miris 1909. gadā)
 1841. gads — Armāns Faljērs (Armand Fallières), franču politiķis (miris 1931. gadā)
 1860. gads — Ignacijs Jans Paderevskis (Ignacy Jan Paderewski), poļu pianists un politiķis (miris 1941. gadā)
 1861. gads — Džeimss Neismits (James Naismith), basketbola izgudrotājs (miris 1939. gadā)
 1874. gads — Mārtiņš Peniķis, latviešu virsnieks, ģenerālis (miris 1964. gadā)
 1880. gads — Roberts Mūzils (Robert Musil), austriešu rakstnieks (miris 1942. gadā)
 1882. gads (j.s., pēc v.s. ) — Kārlis Bļodnieks, Latvijas dzelzceļa vadītājs (miris 1942. gadā)
 1925. gads — Mišels Bukē (Michel Bouquet), franču teātra un kino aktieris (miris 2022. gadā)
 1930. gads — Činua Ačebe (Chinua Achebe), Nigērijas rakstnieks un dzejnieks (miris 2013. gadā)
 1946. gads — Sallija Fīlda (Sally Field), amerikāņu aktrise
 1972. gads — Rebeka Romeina (Rebecca Romijn), amerikāņu aktrise
 1979. gads — Lamars Odoms (Lamar Odom), ASV basketbolists
 1981. gads:
 Dana Reizniece-Ozola, Latvijas šahiste un politiķe
 Kaspars Gorkšs, latviešu futbolists
 1987. gads — Ana Ivanoviča (Ана Ивановић), serbu tenisiste
 1990. gads — Andrē Širle (André Schürrle), vācu futbolists
 2002. gads — Maija Līsija Neilore (Mya-Lecia Naylor), britu aktrise, dziedātāja un fotomodele (mirusi 2019. gadā)

Miruši 
 1406. gads — Inocents VII (Innocentius VII), Romas pāvests (dzimis 1339. gadā)
 1612. gads — Henrijs Frederiks (Henry Frederick), Velsas princis (dzimis 1594. gadā)
 1650. gads — Orānas Villems II (Willem II van Oranje), Nīderlandes valdnieks (dzimis 1626.. gadā)
 1672. gads — Heinrihs Šics (Heinrich Schütz), vācu komponists (dzimis 1585. gadā)
 1836. gads — Karels Hineks Māha (Karel Hynek Mácha), čehu dzejnieks (dzimis 1810. gadā)
 1893. gads — Pēteris Čaikovskis (Пётр Чайкoвский), krievu komponists (dzimis 1840. gadā)
 1929. gads — Makss fon Bādens (Max von Baden), Vācijas kanclers (dzimis 1867. gadā)
 1960. gads — Erihs Rēders (Erich Raeder), vācu lieladmirālis (dzimis 1876. gadā)
 1961. gads — Harijs Debeks (Harry DeBaecke), amerikāņu airētājs, olimpiskais čempions (dzimis 1879. gadā)
 1963. gads — Uga Skulme, latviešu gleznotājs (dzimis 1895. gadā)
 1991. gads — Džīna Tīrnija (Gene Tierney), amerikāņu aktrise (dzimusi 1920. gadā)
 1999. gads — Regina Kazarjana (Ռեգինա Ղազարյան), armēņu gleznotāja (dzimusi 1915. gadā)
 2017. gads — Ričards Gordons (Richard Gordon), ASV kosmonauts (dzimis 1929. gadā)
 2021. gads — Juhims Zvjahiļskis (Юхим Звягiльский), Ukrainas politiķis (dzimis 1933. gadā)

Svētku un piemiņas dienas 
 Konstitūcijas diena (Dominikāna un Tadžikistāna)
 Zaļā marša diena (Eid Al Massira Al Khadra) (Maroka)

Novembris